CELEX: 32015D0836
Language: sk
Date: 2015-05-11 00:00:00
Title: Rozhodnutie Rady (EÚ) 2015/836 z 11. mája 2015 o pozícii, ktorá sa má zaujať v mene Európskej únie vo vzťahu k prijatiu rozhodnutia spoločného výboru EÚ – EZVO pre spoločný tranzitný režim a rozhodnutia spoločného výboru EÚ – EZVO pre zjednodušenie formalít pri preprave tovaru, pokiaľ ide o vyzvanie bývalej Juhoslovanskej republiky Macedónsko na pristúpenie k Dohovoru o spoločnom tranzitnom režime a Dohovoru o zjednodušení formalít pri preprave tovaru

29.5.2015   
            
            
               SK
            
            
               Úradný vestník Európskej únie
            
            
               L 132/78
            
         ROZHODNUTIE RADY (EÚ) 2015/836
   z 11. mája 2015
   o pozícii, ktorá sa má zaujať v mene Európskej únie vo vzťahu k prijatiu rozhodnutia spoločného výboru EÚ – EZVO pre spoločný tranzitný režim a rozhodnutia spoločného výboru EÚ – EZVO pre zjednodušenie formalít pri preprave tovaru, pokiaľ ide o vyzvanie bývalej Juhoslovanskej republiky Macedónsko na pristúpenie k Dohovoru o spoločnom tranzitnom režime a Dohovoru o zjednodušení formalít pri preprave tovaru
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               Článkom 15 ods. 3 Dohovoru medzi Európskym hospodárskym spoločenstvom, Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o spoločnom tranzitnom režime (1) (ďalej len „Dohovor o spoločnom tranzitnom režime“) sa spoločný výbor zriadený daným dohovorom splnomocňuje prijať rozhodnutie o vyzvaní tretích krajín v zmysle článku 3 ods. 1 písm. c) na pristúpenie k danému dohovoru v súlade s článkom 15a.
            
         
               (2)
            
            
               Článkom 11 ods. 3 Dohovoru medzi Európskym hospodárskym spoločenstvom, Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zjednodušení formalít pri preprave tovaru (2) (ďalej len „Dohovor o zjednodušení formalít pri preprave tovaru“) sa spoločný výbor zriadený daným dohovorom splnomocňuje prijať rozhodnutie o vyzvaní tretích krajín v zmysle článku 1 ods. 2 na pristúpenie k danému dohovoru v súlade s článkom 11a.
            
         
               (3)
            
            
               Pokiaľ ide o rozhodnutia vyzvať bývalú Juhoslovanskú republiku Macedónsko na pristúpenie k tým dohovorom, je vhodné stanoviť pozíciu, ktorá sa má prijať v menej Únie v rámci uvedených spoločných výborov.
            
         
               (4)
            
            
               Pozícia Únie v uvedených spoločných výboroch by preto mala byť založená na pripojenom návrhu rozhodnutí,
            
         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Únie v rámci Spoločného výboru EÚ – EZVO pre spoločný tranzitný režim k výzve, aby bývalá Juhoslovanská republika Macedónsko pristúpila k dohovoru o spoločnom tranzitnom režime, vychádza z návrhu rozhodnutia uvedeného Spoločného výboru EÚ – EZVO pripojeného k tomuto rozhodnutiu.
   Článok 2
   Pozícia, ktorá sa má prijať v mene Únie v rámci Spoločného výboru EÚ – EZVO pre zjednodušenie formalít pri preprave tovaru k výzve, aby bývalá Juhoslovanská republika Macedónsko pristúpila k dohovoru o zjednodušení formalít pri preprave tovaru, vychádza z návrhu rozhodnutia uvedeného spoločného výboru EÚ – EZVO pripojeného k tomuto rozhodnutiu.
   Článok 3
   Hneď ako bývalá Juhoslovanská republika Macedónsko splní všetky technické podmienky pre pristúpenie, zástupca Únie v spoločných výboroch uvedených v článku 1 a 2 navrhne rozhodnutia na vyzvanie bývalej Juhoslovanskej republiky Macedónsko k pristúpeniu k dohovorom a hlasovanie o týchto rozhodnutiach v súlade s článkom 1 a 2 tohto rozhodnutia.
   Článok 4
   Toto rozhodnutie nadobúda účinnosť 1. júna 2015.
   
      V Bruseli 11. mája 2015
      
         
            Za Radu
         
         
            predseda
         
         J. DŪKLAVS
      
   
   
      (1)  Ú. v. ES L 226, 13.8.1987, s. 2.
   
      (2)  Ú. v. ES L 134, 22.5.1987, s. 2.
   
      PRÍLOHA I
      
         NÁVRH
         ROZHODNUTIE SPOLOČNÉHO VÝBORU EÚ – EZVO PRE SPOLOČNÝ TRANZITNÝ REŽIM č. …/2015
         z
         o vyzvaní bývalej Juhoslovanskej republiky Macedónsko na pristúpenie k Dohovoru o spoločnom tranzitnom režime
         SPOLOČNÝ VÝBOR EÚ – EZVO,
         so zreteľom na Dohovor z 20. mája 1987 o spoločnom tranzitnom režime (1) (ďalej len „dohovor“), a najmä na jeho článok 15 ods. 3 písm. e),
         keďže:
         
                     (1)
                  
                  
                     Podporu obchodu s bývalou Juhoslovanskou republikou Macedónsko by uľahčil spoločný tranzitný režim pre tovar prepravovaný medzi bývalou Juhoslovanskou republikou Macedónsko a Európskou úniou, Islandskou republikou, Nórskym kráľovstvom, Švajčiarskou konfederáciou a Tureckou republikou.
                  
               
                     (2)
                  
                  
                     Na dosiahnutie tohto režimu je vhodné vyzvať bývalú Juhoslovanskú republiku Macedónsko, aby pristúpila k dohovoru,
                  
               PRIJAL TOTO ROZHODNUTIE:
         Článok 1
         V súlade s článkom 15a dohovoru o spoločnom tranzitnom režime sa bývalá Juhoslovanská republika Macedónsko vyzýva, aby pristúpila k dohovoru od 1. júla 2015.
         Článok 2
         Toto rozhodnutie nadobúda účinnosť dňom jeho prijatia.
         
            V …
            
               
                  Za spoločný výbor EÚ – EZVO
               
               
                  predseda
               
            
         
      
      
         (1)  Ú. v. ES L 226, 13.8.1987, s. 2.
   
   
      PRÍLOHA II
      
         NÁVRH
         ROZHODNUTIE SPOLOČNÉHO VÝBORU EÚ – EZVO PRE ZJEDNODUŠENIE FORMALÍT PRI PREPRAVE TOVARU č. …/2015
         z
         o vyzvaní bývalej Juhoslovanskej republiky Macedónsko na pristúpenie k Dohovoru o zjednodušení formalít pri preprave tovaru
         SPOLOČNÝ VÝBOR EÚ – EZVO,
         so zreteľom na Dohovor z 20. mája 1987 o zjednodušení formalít pri preprave tovaru (1) (ďalej len „dohovor“), a najmä na jeho článok 11 ods. 3,
         keďže:
         
                     (1)
                  
                  
                     Výmenu tovaru s bývalou Juhoslovanskou republikou Macedónsko by uľahčilo zjednodušenie formalít, ktoré ovplyvňujú prepravu tovaru medzi bývalou Juhoslovanskou republikou Macedónsko a Európskou úniou, Islandskou republikou, Nórskym kráľovstvom, Švajčiarskou konfederáciou a Tureckou republikou.
                  
               
                     (2)
                  
                  
                     Na dosiahnutie tohto zjednodušenia je vhodné vyzvať bývalú Juhoslovanskú republiku Macedónsko, aby pristúpila k dohovoru,
                  
               PRIJAL TOTO ROZHODNUTIE:
         Článok 1
         V súlade s článkom 11a Dohovoru o zjednodušení formalít pri preprave tovaru sa bývalá Juhoslovanská republika Macedónsko vyzýva, aby pristúpila k dohovoru od 1. júla 2015.
         Článok 2
         Toto rozhodnutie nadobúda účinnosť dňom jeho prijatia.
         
            V …
            
               
                  Za spoločný výbor EÚ – EZVO
               
               
                  predseda
               
            
         
      
      
         (1)  Ú. v. ES L 134, 22.5.1987, s. 2.